open-index/open-wikipedia-markdown huggingface dataset:
Kongens Lyngby

**Kongens Lyngby** (kortform: Lyngby el. Kgs. Lyngby) er hovedbyen i Lyngby-Taarbæk kommune, ca. 10 km nord for København. Byen har  innbyggere (2024).

Lyngby er blant annet hjemsted for Danmarks Tekniske Universitet, fotballklubben Lyngby Boldklub, diverse større danske og internasjonale virksomheter samt Lyngby-Taarbæk Symfoniorkester.

## Historie
Funn av steinredskaper ved Tordals Mose har vist at allerede for  år siden fantes bosetning ved Lyngby. Byens navn indikerer at det er sannsynlig å være grunnlagt i vikingtiden 800–1050, hvor skrifter omhandler Lyngby kirke. Byens henvisning til «kongen» peker tilbake på, at kronen i middelalderen eide jorden til Lyngby landsby.

I 1863 fikk byen forbindelsen med tog til København, noe som medførte at det rikere borgerskapet var i stand til å flytte til Lyngby.
Den var det første stedet i Danmark som fikk elektrisk lys. Fra 1890 var det en oppgangstid for byen, med en blomstrende industri.
Byens befolkning var i 1925 vokst til .

## Geografi
Kongens Lyngby er en relativt liten og tett by med historisk karakter og et trafikknutepunkt.

## Referanser


## Eksterne lenker
*
Hummer (bil)

**Hummer** var et amerikansk bilmerke, opprinnelig eid av AM General.

Den første Hummer-modellen var en sivil utgave av militære HMMWV.  Den første gulfkrigen medførte mye oppmerksomhet rundt HMMWV i media, og AM General gikk med på å selge en bil til skuespilleren Arnold Schwarzenegger.  Etter dette, i 1991, laget de en sivil modell basert på M998 som de solgte i relativt stort antall på tross av den høye prislappen.

Et samarbeid med General Motors medførte at de overtok en del rettigheter, og resultatet ble Hummer H2.  Denne modellen ble presentert på Detroit-utstillingen i 2000.  H2 er ikke basert på H1, annet enn gjennom det visuelle designet.  Samtidig ble den første modellen omdøpt til H1. Hummer H2 ble bygget på den samme rammen som Chevrolet Tahoe og GMC Yukon.

I 2005 ble også Hummer H3 lansert. Den var litt mindre og rimeligere enn sine forgjengere, men likevel større enn en vanlig SUV.

General Motors stopped produksjonen i 2009, og la ned selskapet i 2010.

I 2020 returnerte Hummer-navnet, ikke som eget bilmerke, men som et modellnavn &dash; GMC Hummer EV &dash; en elektrisk pickup og SUV.

## I Norge
Noen Hummer H1 ble solgt i Sverige, blant annet gjennom Ferrari-importøren. Hummer H2 og H3 ble solgt i Norge av Hummer-leverandører.

## Eksterne lenker
*  (engelsk)
* Bilnorge.no sin historie om merket
Rødovre

**Rødovre** er en bydel i Storkøbenhavn og administrasjonssenter i Rødovre kommune. Den har 42&nbsp;467 innbyggere (2023), og ligger cirka 10 kilometer vest for Rådhuspladsen i København. 

I byen ligger blant annet Rødovre rådhus, Rødovre stasjon, Heerup Museum og Rødovre Centrum.

Bydelen er blant annet kjent for ishockeyklubben Rødovre Mighty Bulls som spiller i danske Superisligaen. Klubben har fem DM-titler og er kjent for sitt talentarbeid og har blant annet fostret NHL-spillerne Lars Eller, Mikkel Bødker og Jannik Hansen.

## Referanser

 


## Eksterne lenker
*
Holte (Danmark)

**Holte** er den nordligste av Københavns forsteder og ligger i Rudersdal kommune på Sjælland. Forstaden var tidligere administrasjonssenter i Søllerød kommune i Danmark. Den har egen havn (Holte Havn) og ligger langs Kongevejen som fører fra Kgs. Lyngby til Hillerød. Holte ligger godt plassert ved østbredden av Furesø, den største av innsjøene nord for København. I tillegg huser Holte også rådhus (tegnet av Arne Jacobsen i 1942)
, Holte Station, kjøpesenter samt kommunens hovedbibliotek. På toppen av bakken ved Rudersdal ligger Holte Kirke, som ble innviet i 1945.

Holte består overveiende av villakvarterer og ligger ca. 17 km nord for det sentrale København.

I forbindelse med sykkel-VM september 2011 var Holte løype- og målområde for begivenheten.
Svaneøgler

* Plesiosauridae
* Pliosauridae
* Cryptoclididae
* Elasmosauridae

**Svaneøglene** (Plesiosauria) er en utdødd krypdyrgruppe som var nært knyttet til vann.

De hadde lang hals og en kraftig hale, og de hadde finner i stedet for ben. De minste var omkring to meter lange, men de største kunne være enorme dyr på omkring tjue meter. De hadde store, skarpe tenner, og var trolig i stand til å svømme både forover og bakover med lemmene. 

Man har funnet skjeletter med fisk og andre sjødyr i mageregionen. Man har ikke funnet egg, og det er vanskelig å tro at de gikk opp på land og la egg. Sannsynligvis har de født levende unger, på samme måte som fiskeøgler. 

Man regner med fire familier. Noen mener at disse kanskje allikevel ikke var i slekt med hverandre, og reiser tvil om svaneøgler er en naturlig gruppe.

Mange funn er gjort på Svalbard.

## Se også
* Plesiosaurus
* *[[Mauisaurus]]*
## Eksterne lenker
*
Flygeøgler

* Pterodactyloidea
* Rhamphorhynchoidea

**Flygeøglene** (eller **flyveøglene**) var krypdyr i forhistorisk tid som tilhørte ordenen Pterosaurer.

Vingene bestod av en hudflate som var spent mellom kroppen, over- og underarmen og den sterkt forlengede fjerde fingeren. Hodet var lite, med store øyne og meget lange kjever, som hos noen av artene var besatt med tenner. 

Med opptil tolv meter mellom vingetuppene var noen så store som småfly. Flygeøglene manglet det store kileformede brystbenet som hos fugler er feste for flygemuskelaturen. 

Fossiler har blitt funnet på alle kontinenter unntatt Antarktis.

## Inndeling

* **Pterosauria**
** *Preondactylus buffarinii*
** Dimorphodontidae
** Anurognathidae
** Campylognathoididae
** Rhamphorhynchidae
** Pterodactyloidea
*** Ornithocheiroidea
**** Istiodactylidae
**** Ornithocheiridae
**** Pteranodontidae
**** Nyctosauridae
*** Ctenochasmotoidea
*** Dsungaripteroidea
*** Azdarchoidea
**** Lonchodectidae
**** Tapejaridae
**** Azhdarchidae

## Noen flygeøgler
* *[[Dimorphodon]]*
* *[[Pteranodon]]*
* *[[Quetzalcoatlus]]*
* *[[Rhamphorhynchus muensteri|Rhamphorhynchus]]*
* *[[Sordes]]*

## Eksterne lenker
*
Ferdinando Maria Saluzzo

**Ferdinando Maria Saluzzo** (den yngre) (født 20. november 1744 i Napoli i Italia, død 3. november 1816 i Roma) var en av den katolske kirkes kardinaler, og var tilknyttet Den romerske kurie og det pavelige diplomati, blant annet som nuntius i Polen.

Under napoleonskrigene ble han deportert av franskmennene først til Napoli og deretter til Frankrike. Fra 1810 var han en av «de svarte kardinaler», dvs måtte kle seg i vanlige svarte presteklær fordi Napoleon nektet ham å bære den røde kardinalsfargen.

Han ble utnevnt til kardinal i februar 1801 av pave Pius VII.

## Referanser


## Eksterne lenker
* 
* Biografi på The Cardinals of the Holy Roman Church
Pamela Anderson

**Pamela Denise Anderson** (født 1967) er en canadisk-amerikansk skuespiller, forfatter og modell.

## Karriere
Anderson ble verdenskjent for sin rolle som C.J. Parker i TV-serien *[[Baywatch]]*. Hun har senere opptrådt på film, i TV-serier og som Playboy-modell. Hun ble kjent som den første kanadieren født etter at Canada hadde feiret sitt 100-årsjubileum, hvilket senere viste seg å ikke stemme.
 
Anderson ble «oppdaget» i 1989 på en kanadisk fotballkamp. Hun satt på tribunen i en Labatts øl-skjorte, og da bildet hennes ble vist på storskjermen begynte kanadiske publikum å klappe for den pene piken de så. Hun ble leid inn av Labatts for å reklamere for produktene deres, og ikke lenge etterpå var hun avbildet i Playboy.
 
Anderson giftet seg med rockestjernen Tommy Lee, kjent som trommeslager i bandet Mötley Crüe, etter å ha kjent ham i kun 96 timer. Paret søkte om skilsmisse to ganger, før de tidlig i 1998 endelig gjorde det slutt. Sammen har de barna Brandon og Dylan.

Anderson har hatt hovedrollen i TV-serien *[[V.I.P. (TV-serie)|V.I.P]]*, og hun har hatt stemmen til hovedrollen i MTV-serien *Stripperella*.

En pornografisk film med Anderson og Tommy Lee ble stjålet fra hjemmet deres, og hendelsen fikk stor oppmerksomhet da filmen etter kort tid kunne lastes ned fra Internett. Anderson saksøkte et Internettfirma som distribuerte videoen, og enkelte mediakilder rapporterte at det ble inngått et forlik med en ramme i størrelsesorden 10 millioner dollar.

Anderson var Playboys «Playmate» i februar 1990.

I august 2010 var Anderson med i en reklamefilm for elektrokjeden Lefdal Elektromarked, hvor hun spiller mot «Hotel Cæsar»-aktøren, Even Rasmussen.

## Filmografi
### Skuespiller

## TV-serier
* *[[Ti tommeltotter]]* (i staben fra 1991&ndash;1993)
* "Married with children (Bundy)" (1991)
* **' ([[1992]])
* ''[[Baywatch]]'' (i staben fra [[1992]]&ndash;[[1997]])
* ''[[Come Die with Me: A Mickey Spillane's Mike Hammer Mystery]]'' ([[1994]])
* **' (1995)
* *[[V.I.P.]]* (1998&ndash;2002) (også produksjonsleder)
* ** (2003)
* *[[Stripperella]]* (2003-d.d.) (stemme)
* *[[Stacked]]* (2005-d.d.)

## Utgitte bøker

* Star (2004)

## Sitater

* «Kanskje noen blir overrasket over at jeg tror på Gud. Når du er blond, så opplever du at folk har lavere forventninger.»


## Dyrenes rettigheter
I 1999, mottok Anderson Linda McCartney-prisen for beskyttere av dyrenes rettigheter.

I 2001, lanserte Anderson et brev som støttet PETAs boikott av Kentucky Fried Chicken der hun skrev, «What KFC does to 750 million chickens, each year, is not civilized or acceptable.»

I 2003 strippet Anderson for PETAs «I'd Rather Go Naked Than Wear Fur»-kampanje

## Referanser


## Eksterne lenker
* 
* 
* 
* 
*  Pamela Andersons blogg
Søborg

**Søborg** er administrasjonssenter i Gladsaxe kommune i Danmark. Det er en forstad til København og er et meget ettertraktet villaområde bare åtte kilometer fra Rådhuspladsen i København. Byen grenser til Utterslev Mose i syd og vest, til Vangede i Gentofte kommune og Emdrup i øst. Mot nord ligger tre andre bydeler i Gladsaxe kommune, Gladsaxe, Buddinge og Mørkhøj. Det er svært vanskelig å definere grensen presist, men et forsiktig skjønn sier at omkring 20&nbsp;000 av kommunens ca. 64&nbsp;000 innbyggere bor i Søborg.

Søborgs historie strekker seg tilbake til om lag 1900, da den første gård ble utstykket til villabebyggelse. Etter hvert ble stadig flere gårder tatt til boligformål, den siste i 1954, da Erhard Jakobsen ble borgmester i kommunen. En medvirkende årsak var sporvognforbindelsen mellom København og Søborg Torv, som ble opprettet i 1924 og gjorde det enkelt å benytte kollektivtransport i området. 

Flere store kolonihaver i området gjør at befolkningen i byen øker om sommeren.

## Referanser
Freie Deutsche Jugend

**Freie Deutsche Jugend** (tysk for «fri tysk ungdom»), forkortet **FDJ**, er en kommunistisk masseorganisasjon for ungdom i det tidligere Øst-Tyskland (DDR). Organisasjonens formål var å oppdra tysk ungdom til marxist-leninisme. Den tilhørte den «nasjonale fronten» og var representert i Volkskammer, landets parlament. FDJ ble opprinnelig grunnlagt i 1936 og forsvant praktisk talt helt ved gjenforeningen av Tyskland i 1990.

## Historikk

## Ledere
Den østtyske ungsosialistbevegelsens mest kjente leder var Erich Honecker, seinere generalsekretær i det østtyske kommunistpartiet SED og statsleder i DDR. Han ledet FDJ fra 1946 til 1955. Også Egon Krenz, som også seinere ble partisjef og formann i Øst-Tysklands statsråd i 1989, hadde en lederfortid i FDJ, der han styrte fra 1974 til 1983.

* Adolf Buchholz: 1938-1942
* Horst Brasch: 1942–1945 
* Alfred Kleeberg: 1945-1946
* Erich Honecker: 1946–1955
* Karl Namokel: 1955–1959
* Horst Schumann (1959–1967
* Günther Jahn: 1967–1974
* Egon Krenz: 1974–1983
* Eberhard Aurich: 1983–1989
* Jens Rücker: omkring 1991
* Andrea Grimm: omkring 2000
* Ringo Ehlert: 2002-

## Se også
* Pionierorganisation Ernst Thälmann, ungpionerne i Øst-Tyskland
* Komsomol, ungdomsbevegelsen i Sovjetunionen
* Kinas kommunistiske ungdomsliga

## Referanser


## Eksterne lenker
*
Humble

**Humble** er en by på Langeland i Danmark med 605 innbyggere (2023). Den var administrasjonssenter i Sydlangeland kommune inntil kommunalreformen i 2007. Da ble Sydlangeland kommune slått sammen med Rudkøbing kommune og Tranekær kommune til Langeland kommune og kommunesenteret ble lagt til Rudkøbing.

På en bakketopp like nord for Humble ligger Humble kirke, som er en romansk teglstensbygning med flere gotiske utvidelser fram til 1500. Et annet kulturminne like ved kirken er Kong Humbles grav, en gravhaug som man mener er 4000 år gammel.

Fra Humble er det 11 kilometer til Bagenkop, knapt 14 til Rudkøbing og knapt 41 til Lohals.

Musikefterskolen i Humble er en efterskole som holder til i Humble.

## Referanser
FDJ (andre betydninger)

**FDJ** har flere betydninger:
*FDJ (sykkellag)
*Freie Deutsche Jugend, en kommunistisk ungdomsorganisasjon fra DDR
Pål Trulsen

**Pål Trulsen** (født 19. april 1962 i Drøbak) er en norsk curlingspiller fra Oslo.

Trulsen deltok i OL 1992 i Albertville, der curling var demonstrasjonsgren. Her tok det norske laget sølvmedaljer, etter å ha tapt for Sveits i finalen. Etter fire skuffende VM-turneringer i 1993, 1997, 1999 og 2000 tok Trulsen VM-bronse i 2001. Et år senere ble Trulsen verdensberømt da Norge tok gullmedaljen i Vinter-OL i Salt Lake City ved å slå Canada i finalen. Trulsen var skip på laget som ellers bestod av Lars Vågberg, Flemming Davanger, Bent Aanund Ramsfjell og Torger Nergård. Etter OL-gullet tok Trulsen sølv i VM 2002 og bronse i 2003. I 2005 vant Trulsen EM-finalen mot Sverige, og sørget for Norges første EM-gull i curling siden 1993.

Trulsen var norsk flaggbærer i vinter-OL 2006 i Torino og sportssjef for det norske laget under Vinter-OL 2010 i Vancouver, Canada. Han ble curling-VM i 2002 tildelt Collie Campbell Minnepris.

Trulsen er tvillingbror med Trine Trulsen Vågberg som også er curlingspiller og som er gift med brorens tidligere lagkamerat Lars Vågberg.

## Referanser


## Eksterne lenker
* 
* 
*
Ankh

**Ankh**, også kalt **hankekors**, **henkelkors** og **nilnøkkel**, var et symbol og tegn som ble brukt i rituell sammenheng i oldtidens Egypt. Tegnet kan beskrives som en *[[T]]* med en løkke over. Det ble seinere overtatt i koptisk kirkekunst.

På gammelegyptiske avbildninger finner man ankh i forskjellige sammenhenger, både som grafisk figur og gjenstand, og oftest som et livssymbol. Det har vært brukt som smykke eller blitt båret i hånden under seremonier. 

## Historikk
### Opphav

Hva slags opprinnelse symbolet egentlig hadde, er noe usikkert. Det har vært fremholdt at det skal forestille en sandalrem, en oppgående sol, en livmor eller mannlig og kvinnelig kjønnsorgan i forening. På egyptisk, der man bare skrev ned konsonantene, ble «sandalrem» skrevet som *nkh*. Det er fullt mulig at korrekt uttale var *ankh*. I så fall var det naturlig å bruke bildet av en sandalrem (med løkken som det som omsluttet ankelen) som et bokstavtegn for andre ord som også ble uttalt *ankh*.

Andre verdighetstegn og kongelige og gudommelige maktsymboler i det gamle Egypt var blant annet stilisert sliul (piskformet treskestokk) og hyrdekrok, uraeusslange og was-septer.

### Senere

Symbolet brukes i moderne tid i Den koptiske kirke, hvor løkken forklares som et symbol på evighet, mens *T*-en er en av de mange former for kors som brukes av kristne.

## Referanser


## Eksterne lenker
*
Cesare Brancadoro

**Cesare Brancadoro** (født 28. august 1755 i Fermo i Italia, død 12. september 1832) var en av den katolske kirkes kardinaler, og var tilknyttet Den romerske kurie og det pavelige diplomati, blant annet som nuntius i Belgia. Han var erkebiskop av Orvieto 1800&ndash;1803, og erkebiskop av Fermo 1803&ndash;1837.

Cesare Brancadoro ble bispeviet den 25. juli 1790 av erkebiskop Andrea Antonio Silverio Minucci av Fermo; medkonsekrerende var biskop Domenico Spinucci av Macerata e Tolentino, og biskop Bartolomeo Bacher av Ripatransone.
 
Han ble utnevnt til kardinal i februar 1801 av pave Pius VII, med *[[Sant'Agostino in Campo Marzio]]* som tittelkirke.

Han nektet å overvære Napoleons bryllup og ble dermed i 1810 deportert av franskmennene til Reims og holdt fanget der, i Fontainebleau (1813) og deretter i Orange 1814. Fra 1810 var han en av «de svarte kardinaler», det vil si at de måtte kle seg i vanlige svarte presteklær ettersom Napoleon nektet ham å bære den røde kardinalsfargen.

Han deltok ved konklavet 1823 som valgte pave Leo XII, men *ikke* i konklavet 1829 som valgte pave Pius VIII, heller ikke i konklavet 1830–1831 som valgte pave Gregor XVI.

Han var onkel til kardinal Tommaso Bernetti (kreert 1826).
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giorgio Doria (1708-1759) *1740
* Erkebiskop Andrea Antonio Silverio Minucci (1724-1803) *1757
* Kardinal *Cesare Brancadoro* (1755-1832) *1790

## Referanser


## Eksterne lenker
*  Biografi på The Cardinals of the Holy Roman Church
Tommerup kommune

**Tommerup kommune** er en tidligere dansk kommune i Fyns amt som eksisterte fra 1970 til 2006, beliggende på øyen Fyn. Siden kommune- og regionreformen 2005–2007 er kommunen fra og med 1. januar 2007 innlemmet i den nye Assens kommune i Region Syddanmark. 

## Borgermestre
* Finn Brunse (S) 1990–2006
* Niels Vissing Jakobsen (V) 1984–1989
* Thage Hansen (V) 1974–1984
* Vagn Østerbye Andersen (V) 1970–1974

## Referanser
Organisasjonen for afrikansk enhet

**Organisasjonen for afrikansk enhet** (engelsk: **Organization for African Unity**, **OAU**) ble dannet 25. mai 1963. Den ble oppløst 9. juli 2002 av organisasjonens siste leder, sørafrikaneren Thabo Mbeki, og ble erstattet av Den afrikanske union.

Organisasjonens formål var å fremme enhet og solidaritet blant de afrikanske landene og fungere som kontinentets kollektive stemme i verden. OAU ble etablert da noen afrikanske land hadde løsrevet seg fra kolonistyret, mens andre ikke hadde oppnådd uavhengighet. Den arbeidet også for å avvikle koloniherredømmet og avskaffe apartheid, og opprettet en frigjøringskomité som skulle bistå frigjøringsbevegelser.

Hovedkvarteret ble lagt til Addis Abeba i Etiopia etter invitasjon av keiser Haile Selassie I. Organisasjonens charter ble undertegnet av 32 uavhengige afrikanske stater. Da organisasjonen ble oppløst, var 53 av Afrikas 54 stater medlemmer. Marokko trakk seg i 1985 etter at Vest-Sahara ble opptatt som medlem i 1982.

Til tross for at OAU ofte er blitt oppfattet som byråkratisk og uten makt, har tidligere generalsekretær i FN Kofi Annan, rost OAU for at den har brakt afrikanere sammen. Kritikere hevder at organisasjonen i løpet av de 37 årene den eksisterte, gjorde lite for å verne om afrikanske borgeres rettigheter. OAU opptrådte i liten grad som konfliktløser, bortsett fra etter 1990 da OAU forsøkte å megle i Burundi, Liberia og Rwanda.

På toppmøtet i Abuja i Nigeria i 1991 ble Abuja-avtalen inngått i den hensikt å innføre en felles afrikansk valuta i 2023. Abuja-erklæringen tok sikte på å skape et afrikansk fellesmarked.

## Generalsekretærer
* Kifle Wodajo 1963–1964
* Diallo Telli 1964–1972
* Nzo Ekangaki 1972–1974
* William Eteki 1974–1978
* Edem Kodjo 1978–1983
* Peter Onu 1983–1985
* Ide Oumarou 1985–1989
* Salim Ahmed Salim 1989–2001
* Amara Essy 2001–2002

## Se også
* Liste over formenn av Organisasjonen for afrikansk enhet

## Referanser
Frode Kippe

**Frode Kippe** (født 17. januar 1978) er en norsk fotballtrener og tidligere fotballspiller som er toppspillerutvikler for .

Kippe begynte å spille for Kolbotn, men gikk til Lillestrøm 19 år gammel. På slutten av 1998-sesongen signerte Kippe for Liverpool FC. Kippe var på banen i bare to ligacupkamper for Liverpool, men hadde også to låneopphold i Stoke City FC. Etter tre år i England kom Kippe tilbake til Norge og returnerte til Lillestrøm i 2002.

Frode Kippe spilte åtte kamper for det norske . Han vant Kniksenprisen som årets beste forsvarsspiller for 2007-sesongen. 3. desember 2017 skåret Kippe i Cupfinalen mot Sarpsborg 08, og bidro til at laget hans tok med seg pokalen hjem.

Han la opp etter sesongen 2019, samtidig som Lillestrøm rykket ned.

3. november 2020 ble det klart at Kippe ble Lillestrøm Sportsklubb-spiller ut sesongen.

Kippe er onkel til skiskytteren Sturla Holm Lægreid.

## Referanser


## Eksterne lenker
* 
* 
* 
*  Profil på LFCHistory.net
Kornmo

**Kornmo** er lyn som utløses på lang avstand uten at lyden av torden bærer helt frem. Skyene som blir opplyst av lyn i horisonten, men uten at tordenbrakene høres, kan oppleves som litt mystisk. I tidligere tider trodde man at det var værguden Tor som slengte med hammeren slik at kornet modnet. 

Fenomenet kan bare observeres når det er mørkt og sees oftest på sensommeren i august. Fenomenet opptrer fordi havet på den årstiden kan være oppvarmet til et nivå hvor tordenbyger dannet om dagen overlever og kommer inn over land etter at solen har gått ned.

Tordenbrak høres bare opp til en avstand på rundt 20 km, mens lynet kan være synlig over opp til 10 – 20 ganger denne avstanden. Andre årsaker som bidrar til at kornmo ikke høres, kan være temperaturendringer på strekningen mellom lyn og observatør. Tetthetsendringer i lufta kan føre til at lydbølgene brytes og ikke vil nå frem til observatøren.

## Referanser
Underoffiser

**Underoffiserer** er, i henhold til et gradsystem, en vanlig benevnelse for personell med spesialistfunksjoner i de fleste lands forsvarsgrener. 

I det norske forsvar, er den offisielle benevnelse "spesialistbefal" for tilsvarende funksjoner. Gradssytem for denne kategori personell inngår i  NATOs gradskodesystem. (OR-søylen, Other ranks). Spesialistbefalet  ivaretar sine fagområder i nær kontakt med og ledelse av tildelt personell. Den faglige virksomheten er ryggraden i, og avgjørende for avdelingens/skipets operativitet. 

## Tjenestegjøring
Underoffiserer tjenestegjør som lagfører, instruktører ved tropp, nestkommanderende tropp og i administrative stillinger og som tekniske spesialister. I Frankrike og Tyskland er de fleste troppsjefer underoffiserer. I NATO-lands forsvar er de rådgivere for offiserskorpset, tilsynsførere og foresatte for menig personell.

## Norge
Bruk av benevnelsen underoffiser ble i  norsk forsvar avsluttet i 1930. Gradssystemet ble erstattet med sersjants- og offisersgrader på et lavere nivå.  Gjennem militærordningen fra 1. januar 2016 ble sersjantsgradene (tilsvarende i Sjøforsvaret) gjeninnført  med benevnelse spesialistbefal.
## Grader
Spesialistbefalet består av alle grader sersjanter, tilsv. i Sjøforsvaret,  *[[Warrant Officer|Warrant officers er]]* i USA  offiserer mens i Storbritannia er de underoffiserer.

### Historiske underoffisersgrader i den norske hær

#### Før 1930
Capitaine des armes («våpenkaptein») var den høyeste underoffisersgraden ved infanterikompaniene i Hæren i Norge fra 1600-tallet til graden ble avskaffet i 1747.

#### 1930-1940
*Sersjant

#### Brigaden i Skottland
* Stabssersjant
* Artillerisersjant (Tilsvarende Stabssersjant)
* Sersjant

#### 1945-1975

* Stabssersjant
* Oversersjant
* Sersjant

#### 1975-2015
*Sersjant

#### 2016-d.d.

* Sersjantmajor
* Kommandérsersjant
* Stabssersjant
* Oversersjant
* Sersjant 1. klasse
* Sersjant
Marcus Grönholm

**Marcus Ulf Johan «Bosse» Grönholm** (født 5. februar 1968 i Grankulla) er en finlandssvensk tidligere rallyfører.

Grönholm kjørte sitt første rally i 1987, og har deltatt i Verdensmesterskapet i rally siden 1989. Han vant sitt første rally i Sverige i 2000 og ble verdensmester i 2000 og 2002, og har totalt vunnet 30 enkeltløp i VM. I 2007 kjørte han for BP Ford World Rally Team med en Ford Focus RS WRC06. Han avsluttet karrièren ved utgangen av 2007-sesongen.

## Referanser


## Eksterne lenker
* 
* 
*
Sarumann

**Sarumann** er en skikkelse i J.R.R. Tolkiens roman Ringenes herre. 

Sarumann den hvite (quenya: *Curumo* og av alvene *Curunir*, kalt *Mannen med de slue planene*) og var den første av Istarene til å komme til Midgard. Han var en gang den mektigste av istariene. Den første tiden i Midgard brukte han på lage reiser mot øst, sammen med to andre Istarier: Alatar og Pallando (kalt de blå trollmennene). Han reiste så mot vest og slo seg ned her ved Jarnagard. Sarumann var med på å danne Det hvite råd og ble valgt til leder, selv om både Elrond og Galadriel ville helst sett Gandalv i denne posisjonen. Han var svært belært i kunnskapen om den ene ringen og forsket lenge i dens historie.

Da Det hvite råd oppdaget at Sauron var tilbake etter å ha bygget opp sin styrke i Myrkskog ville de angripe Sauron og drive han ut. Men Sarumann støttet ikke forslaget. Men etter 90 år var han med og hjalp til å drive Sauron ut av sin festning Dol Guldur i Myrkskog. Uten Sarumanns hjelp ville de ikke ha greid det. Rådet diskuterte også maktens ringer og Sarumann hevded at hans studier viste at Den ene ringen var tapt for alltid. Noe som skulle vise seg å være løgn, for Sarumann lette selv etter ringen.
                             
Hans festning, Orthanc i Jarnagard, blir beskrevet som et slankt tårn av svart stein, som deler seg i spisse tinder på toppen. Tårnet ble bygd av Númenorene fra Gondor som et festningstårn. Det skulle beskytte området nær Tåkefjellene. Senere ble tårnet gitt til Sarumann, som på den tiden var en av Gondors viktigste allierte. I tårnet fant Sarumann en av de sju palantírene, som senere ville gjøre han til Saurons slave.

Først er Sarumann den drivende kraften mot Sauron, men senere blir han påvirket av begjæret etter den ene ringen og av Sauron, gjennom palantíren i Orthanc og forråder sine venner.  Sarumann allierer seg med Sauron og lager en stor hær av uruk-hai. Han setter opp en felle for å få Gandalv til å gå over til den mørke siden. Når Gandalv kommer til Sarumann for å søke råd avslører Sarumann at han har smidd sin egen ring og at han ikke er Sarumann «den hvite» lenger, han er Sarumann «av mange farger». Han viser Gandalf palantíren han har i sin besittelse og prøver å overtale Gandalv til å alliere seg med Sauron. Da Gandalv nekter blir han tatt til fange i Orthancs tind, som Gandalv flykter fra ved hjelp av en ørn. Sarumann ville forsøke å tvinge Gandalv til hans side slik at han kunne lære hemligheten om hvor Den ene ringen var. I Saurons tjeneste sender han en diger hær med uruk-hai mot Rohan. Det hele ender i et stort slag ved Helmsdjupet hvor mørkets krefter taper. Slik ender slaget om Rohan og slaget om Gondor begynner.

Jarnagard, Sarumanns borg, blir i løpet av ringkrigen beleiret av entene. Etter Saurons nederlag blir han satt fri, men han fortsetter å virke for det onde, og bringer Hobsyssel under sin kommando.  Der blir han drept ved hans tjener, Gríma Ormtunges hånd.  Omstendighetene rundt hans død (liket blir til aske og forsvinner med vinden) viser at han var en istar.

I filmtrilogien *[[Ringenes herre]]* blir rollen som Sarumann spilt av Christopher Lee.
Karin Andersen

**Karin Andersen** (født 1952) er en norsk politiker (SV). Hun var stortingsrepresentant for Hedmark fra 1997 til 2021. Hun har vært særlig engasjert i fattigdomsbekjempelse og inkludering av ulike grupper i samfunnet. Andersen ledet både Stortingets arbeids- og sosialkomité og Stortingets kommunal- og forvaltningskomité.

Hun arbeidet som barnehageassistent fra 1977 til hun ble stortingsrepresentant, og studerte i voksen alder samfunnsplanlegging ved Høgskolen i Lillehammer (1996–1997).

Andersen var medlem av Kongsvinger kommunestyre fra 1984 til 1997 og medlem av formannskapet fra 1988 til 1991. Videre var hun medlem av Hedmark fylkesting fra 1988 til 1995 og fylkesvaraordfører fra 1992 til 1995.

Hun har mottatt Klar Tale-prisen i 1998, prisen Årets Fattigmann i 2008 og Annette Thommessens minnepris i 2014.

## Stortingskomitéer
* 2017-2021 leder i Kommunal- og forvaltningskomiteen
* 2013–2017 andre nestleder i Arbeids- og sosialkomiteen
* 2013–2014 medlem i Kontroll- og konstitusjonskomiteen
* 2009–2013 første nestleder i Arbeids- og sosialkomiteen
* 2005–2009 leder i Arbeids- og sosialkomitéen
* 2001–2005 medlem i Kommunalkomitéen
* 2001–2005 medlem i Den utvidede utenrikskomitéen
* 1997–2001 medlem i Kommunalkomitéen

## Referanser


## Eksterne lenker
* 
*
Befal

**Befal** (fra **befalingsmann**) er en person som utøver et lederskap i en hierarkisk og ofte uniformert organisasjon, for eksempel militært befal eller politibefal. Stilling som befal – befalsgrad – påvises ofte gjennom gradsbetegnelser på uniformen. Begrepet befal har også vært anvendt i overført betydning som en betegnelse på arbeidsledere innen skogbruket (skogsbefal) og jordbruket (jordbruksbefal).

## Norges forsvar
Befal (fra nedertysk, *befaling, påbud*) var i det norske Forsvaret en fellesbetegnelse på offiserer og underoffiserer, innført ved hærordningen av 1927. Befal i Hæren og Luftforsvaret var alle soldater eller offiserer fra sersjant til general, og i Sjøforsvaret fra kvartermester til admiral. Fra og med fenriks grad regnes befalingsmenn som offiserer.

### Befalskategorier
Befal kunne deles inn i følgende kategorier: 
* *Yrkesbefal* (fast tilsatt i Forsvaret)
* *Kontraktsbefal* (tilsatt for kortere tid)
* *Vernepliktig befal* (skoleutdannet befal med tjenesteplikt)
* *Utskrevet befal* (utdannet under førstegangstjenesten ved kortere kurs) og 
* *Avdelingsbefal* (på kontrakt til fylte 35 år, i noen tilfeller 38 år).
* *HV-befal* (utdannet og tjenestegjørende i Heimevernet)

Forsvarssjef general Harald Sunde foreslo at halvparten av alt befal skulle være avdelingsbefal. De skulle døpes om til *spesialistbefal* og være klare til innsats i internasjonale operasjoner.

Med innføringen av militærordningen i 2016 ble militært tilsatte inndelt i to hovedkategorier: offiserskorpset bestående av personell med krigsskoleutdannelse eller akademisk utdannelse og kvalifiseringskurs; og spesialistkorpset bestående av personell med befalsutdannelse og/eller viktig akademisk kompetanse eller realkompetanse.

## Se også
*Befalsskole
*Kadett

## Referanser


## Eksterne lenker
* Aftenposten: Lavere befal blir "spesialister"
Spor (hund)

**Spor** er en brukshundorientert oppgave der sporhund og hundefører skal følge et spor som er lagt av et menneske eller et dyr. Spor er svært krevende og utmattende for hunden, som må gå med nesen i bakken hele tiden for ikke å miste sporet.

En typisk sporhund er en politihund, militær tjenestehund eller en hund som er trent i å gå spor av andre årsaker, f.eks. en jakthund eller en hund som konkurrerer i IPO eller bruks. Hensikten med å trene hunder til å gå spor er primært å finne igjen folk, som enten har gått seg vill eller har rømt, og dyr, som kan være skadd. Spor er imidlertid også en populær form for hundesport.

## Utstyr
Når hunder går spor benyttes primært en sporsele eller en sykkelsele og ei lang line (10-20 m er vanlig).

## Hunder
Alle hunder kan i utgangspunktet trenes opp i å gå spor. Noen raser har imidlertid større forutsetninger enn andre, rett og slett fordi lukteorganet er bedre utrustet. I så måte har f.eks. raser som blodhund, beagle og labrador retriever gjort seg spesielt bemerket, men det betyr ikke at også andre raser kan bli like gode eller til og med bedre.

## Spor som konkurranse
Spor inngår som konkurranse i både IPO (se der) og bruks. I brukshundsport laveste klasse (D) legger fører selv ut sporet. I de øvrige klassene er sporoppgaven ukjent for fører. Antallet pinner som hund og fører har med tilbake er grunnlaget for poengberegningen. Siste pinne må finnes for å få bestått. Alder, lengde på sporet og søketid avhenger av hvilken klasse man starter i.

## Se også
* Sporing
Bjørn Hernæs

**Bjørn Hernæs** (1936–2024) var en norsk politiker (H), bedriftsleder og gårdbruker. Han var stortingsrepresentant for Hedmark fra 1993 til 2005.

## Liv og virke
Han vokste opp på slektsgården Øvre Hernes på Sander i Sør-Odal kommune. Han overtok selv gården etter foreldrene.

Hernæs begynte 18 år gammel som kontorassistent i Alfa Laval og tok artium i 1957 og handelsskole i 1975. Han ble senere salgssjef for symaskinfabrikanten Pfaff og salgsdisponent i Norske Hoechst. 

I 1972 ble han administrerende direktør ved Silent Gliss på Skarnes, som produserte gardinsystemer. Han fungerte også noen år som direktør for datterselskapene i Sverige og Danmark. 

Fra og med 1983 ledet han Østlandskomiteen for utbygging av Gardermoen lufthavn.

Hernæs var leder i Sør-Odal Høyre og informasjonsleder i Hedmark Høyre i mange år.

Hernæs var innvalgt på Stortinget fra Hedmark i tre valgperioder fra 1993 til 2005. På Stortinget var han medlem av Stortingets forsvarskomité 1993–1997 og 2001–2005, medlem av Stortingets justiskomité 1997–2001 og leder av Stortingets delegasjon til OSSEs parlamentariske forsamling 2001–2005. Fra 2014 til 2017 var han leder for Senior Høyre i Hedmark.

## Referanser


## Eksterne lenker
*
Istar (Tolkien)

I Tolkiens univers er **Istarene** maiar i menneskelig kropp, som nesten ikke eller ikke i det hele tatt eldes. Av menneskene i Midgard ble de betegnet som trollmenn. 
De kom omkring år 1000 i det tredjetidevervet i det vestlige av Midgard, etter at Sauron var blitt sterkere igjen. De ble sendt av valaene for å hjelpe folkene i Midgard med å bekjempe Sauron.                    

Da var fem: først *[[Sarumann]] den Hvite*, deretter to blå (*[[Pallando]]* og *[[Alatar]]*), som det er skrevet svært lite om, så kom *[[Radagast]] den Brune*, og til slutt *[[Gandalv]] den Grå*. 

Sarumann som er den eldste av dem, og som kom først til Midgard, er også den fremste i *det hvite råd*, men etter at han forrådte de frie folkene i Midgard ved å gå sammen med Sauron, mistet han sitt sete. Etter det ble Gandalv fører for kampen mot Sauron.
Sainte-Chapelle

**Sainte-Chapelle** er en kirke på Île de la Cité i Paris. Den regnes som et av de fineste eksemplene på fransk gotikk, og er særlig kjent for sine glassmalerier. Kirken er delt i et øvre kapell for adelen og et nedre kapell for tjenerskapet. Kirka ble bygd under Ludvig IX i åra 1242 til 1248 for å huse en samling av dyrebare relikvier; angivelig Kristi tornekrone og en bit av korset. Disse ble tidlig på 1800-tallet flyttet til Notre-Dame.

## Historie
Planleggingen begynte i 1241, byggingen i 1242 og kapellet var ferdig 23. april 1248. Kapellet ble oppført av den fromme Ludvig IX i tilslutning til det kongelige palass for å herberge Kristi tornekrone, en del av Kristi kors og andre relikvier. Det kongelige palass er idag borte, tilbake er alene Sainte-Chapelle, helt omgitt av Palais de Justice. 

Kristi tornekrone og noen andre relikvier ble kjøpt i 1239 fra keiseren av Konstantinopel, Balduin II, for den enorme summen 135&nbsp;000 livre; kapellet kostat bare 40&nbsp;000 livre å oppføre. 

Det kongelige kapell er dekorert med 15 malte glassvinduer, treskjæringer av de tolv apostler, og har et storslått rosevindu som gjengir åpenbaringsfortellingen i 86 glassfelt. Rosevinduet var en gave fra kong Karl VIII i 1485. Fra palasset kunne kongen gå direkte til kapellet via en overdekt passasje. Under det kongelige kapellet er det ytterligere et kapell som var bygd som menighetskirke for ansatte ved palasset. 

Under den franske revolusjon ble kapellet brukt som kontor og de storslagne vinduer var skjulte av store arkivskap. På dette vis ble de beskyttet mot vandalisme; under revolusjonen ble spiret ødelagt og relikviene flyttet - etter mellomstasjoner gavnet de i Notre-Dame de Paris. Det nåværende 75 meter høye spiret ble tilført av Viollet-le-Duc i 1853. I 1862 ble bygningen erklært til historisk monument.
 
Sainte-Chapelle er mye brukt til konserter. Adkomsten er gjennom *Palais de justice*.

## Referanser


## Eksterne lenker
*
Internet Movie Database

**Internet Movie Database** (**IMDb**) er den eldste og største filmdatabasen på Internett. Den er kjent for å være svært dekkende, også med informasjon om ikke-engelskspråklige filmer, lavbudsjett- og TV-filmer, samt videospill. 

IMDb så dagens lys i 1990 som et enkelt program for å søke i listen over vanlige spørsmål (FAQ) for nyhetsgruppen `rec.arts.movies`. I 1993 var det mulig å sende spørsmål til programmet via e-post, og året etter kunne også brukerne sende inn tillegg til databasen. Kort tid senere utviklet man et www-basert grensesnitt, noe som åpnet IMDb for den store brukermassen. I begynnelsen var IMDb ikke-kommersielt, og brukte donert båndbredde og maskinvare. I 1996 ble det dannet et selskap i Storbritannia, *Internet Movie Database Ltd.* med eiendomsretten til databasen, og i forbindelse med dette innførte man også reklame på nettstedet. I 1998 ble selskapet kjøpt opp av Amazon.com som fremdeles (2015) er eier.

## Se også
* The Movie Database

## Referanser


## Eksterne lenker
* 
* Detaljert historikk over hvilke filmer som har vært på IMDBs liste over 250 beste filmer
Johannes Paul

**Johannes Paul** er navnet på to paver:

* Johannes Paul I (1912-1978), født Albino Luciani, pave fra 26. august 1978 til sin død bare 33 dager senere.
* Johannes Paul II (1920-2005), født Karol Józef Wojtyła, valgt til pave 16. oktober 1978.
Volvo FM

**FM** er en mellomstor frambygd lastebil i Volvos modellprogram. FM ble lansert i 1998.  *FM* står for *Front Medium*, og fantes tidligere i variantene, FM7, FM9 og FM12. men de senere årene har Volvo sluttet å produsere 7, 9 og 12-liters motorer, nå leveres FM med 11 og 13 liters motor,
D11C motoren har: 330, 370, 410 og 450 HK. 
D13C mororen har: 380, 420, 460 og 500 HK

Modellen produseres i Volvo Lastvagnars fabrikk i Tuve, Sverige og Gent, Belgia, samt i Volvo Trucks monteringsanlegg rundt i verden. Selve førerhuset produseres i Volvos fabrikk i Umeå, Sverige.
Île Saint-Louis

**Île Saint-Louis** er ei øy i Seinen og en bydel i Paris. Fram til 1600-tallet var øya stort sett ubebygd sump, og besto egentlig av to øyer;  Île aux Vaches og Île Notre Dame. Øya er oppkalt etter den helige Ludvig og dens beboere kalles *Ludovisiens*. På øya, som inngår i 4. arrondissement, finnes én kirke — Saint-Louis-en-l'Île.

Eiendomsutvikleren Christophe Marie fikk bygd ut øya med elegante bolighus på midten av 1600-tallet.  Under den franske revolusjonen gikk øya under navnet Île de la fraternité. I 1840-åra tiltrakk Île Saint-Louis seg mange kunstnere og bohemer. Blant andre bodde Charles Baudelaire her mens han skrev *[[Les Fleurs du mal]]*.

Mange rike og framstående personer har og har hatt adresse Île Saint-Louis, for eksempel pretendenten til den franske kronen og baron Guy de Rothschild. Georges Pompidou bodde her de siste åra av sitt liv.

## Eksterne lenker
*
Institutt for molekylær biovitenskap

**Institutt for molekylær biovitenskap** var et institutt ved Universitetet i Oslo. Instituttet oppstod som resultatet av sammenslåingen av Avdeling for celle- og molekylær-biologi og Avdeling for fysiologi ved Biologisk institutt, og Biokjemisk institutt.
Instituttet hadde som mål å styrke og synliggjøre den omfattende biomolekylære forskningen som skjer innen Det matematisk-naturvitenskapelige fakultet.

I 2013 ble instituttet slått sammen med Biologisk institutt til Institutt for biovitenskap.
Hiroshi Nakajima

**Hiroshi Nakajima** (1928–2013) var en japansk generaldirektør i Verdens helseorganisasjon.

## Fotnoter


## Referanser
Giovanni Filippo Gallarati Scotti

** Giovanni Filippo Gallarati Scotti** (født 25. februar 1747 i Milano i Italia, død 6. oktober 1819 i Gaultieri ved Orvieto) var en av den katolske kirkes kardinaler, og var tilknyttet Den romerske kurie og det pavelige diplomati, blant annet som nuntius i Toscana og Venezia.

Han ble utnevnt til kardinal i februar 1801 av pave Pius VII.

Han nektet å overvære keiser Napoleon Is og keiserinne Josefines bryllup, ble arrestert og sendt i eksil i Frankrike.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) 1743
* Kardinal Francesco Saverio de Zelada (1717-1801) 1766
* Kardinal Antonio Felice Zondadari den yngre (1740-1823) 17853
* Kardinal *Giovanni Filippo Gallarati Scotti* (1747-1819) 1793

## Referanser


## Eksterne lenker
* Biografi på The Cardinals of the Holy Roman Church
Toni Morrison

**Toni Morrison** (født **Chloe Ardelia Wofford**; 18. februar 1931 i Lorain i Ohio i USA, død 5. august 2019 i The Bronx i New York City) var en amerikansk forfatter og mottaker av nobelprisen i litteratur i 1993. 

## Liv og virke
### Bakgrunn
Morrison ble født Chloe Ardelia Wofford og vokste opp i Lorain i Ohio som det nest eldste av fire søsken. Hun studerte humaniora, blant annet latin, ved Howard University i Washington DC, et «svart universitet», og endret på den tiden sitt fornavn til Toni, etter å ha antatt tilnavnet (fermingsnavnet) Anthony da hun ble katolikk. 

I 1955 tok hun mastergrad i engelsk ved Cornell University. Hovedoppgaven skrev hun om selvmord i verker av William Faulkner og Virginia Woolf.

Fra 1955 til 1957 underviste hun i engelsk litteratur ved Texas Southern University i Houston, og vendte i 1957 tilbake til Howard University, nå som dosent.

### Forfatter
Hun giftet seg med jamaicaneren Harold Morrison, fikk to barn med ham og begynte å arbeide som forlagsredaktør i Random House. Hennes første roman, *De blåeste øyne*, handler om en pike som vokser opp besatt av idéen at livet skulle være bedre om hun bare hadde blå øyne.

Morrison skrev en rekke romaner med skildringer av den svarte befolkningens liv i USA. I tillegg til forfattergjerningen var hun også foreleser, kritiker og forlagsredaktør med afroamerikansk litteratur som spesialitet. 

Hun har sagt at «Midtvesten går igjen i alt jeg skriver. Uansett hva jeg skriver, så begynner jeg der.»

Hennes roman *Elskede* fra 1987 ble i 1998 filmatisert med Oprah Winfrey i hovedrollen.

Morrison ble i 2012 tildelt Presidentens frihetsmedalje.

## Bibliografi (utvalg)
* 1970: *The Bluest Eye* (roman, norsk tittel *[[De blåeste øyne]]* (1994))
* 1973: *[[Sula (roman)|Sula]]* (roman, norsk tittel *Sula* (1995))
* 1977: *Song of Solomon* (roman, norsk tittel *Sangen om Salomon* (1979)) 
* 1981: *Tar Baby* (roman, norsk tittel *Dukke i bek* (1981))
* 1987: *Beloved* (roman, norsk tittel *Elskede* (1988), filmet 1998)
* 1992: *Jazz *(roman, norsk tittel *Jazz *(1992)) 
* 1993: *Playing in the Dark* (1993) (artikler om litteratur, ikke oversatt til norsk) (Svensk utgave *Mörkt spel*)
* 1998: *Paradise *(roman, norsk tittel *Paradise *(1998)) 
* 2003: *Love* (roman, norsk tittel *Kjærlighet* (2004))
* 2008: *A Mercy* (roman, norsk tittel *En nåde* (2009))
* 2012: *Home* (roman, norsk tittel *Hjem* (2013), oversatt av Bodil Engen)
* 2015: *God Help the Child* (roman, norsk tittel *Gud hjelpe barnet* (2016), oversatt av Bodil Engen)

## Referanser


## Eksterne lenker
* 
* 
*
Filippo Casoni

** Filippo Casoni** (1733–1811) var en av den katolske kirkes kardinaler.  Han var tilknyttet Den romerske kurie og det pavelige diplomati, blant annet som nuntius i Spania og Venezia. Mellom disse to postene var han blitt utnevnt til nuntius i Frankrike, men kunne ikke tiltre på grunn av den franske revolusjon.

Han ble utnevnt til kardinal i februar 1801 av pave Pius VII, med *[[Santa Cecilia]]* som tittelkirke.

Han var statssekretær fra 1806 til 1808.

Han var grandnevø av kardinal Lorenzo Casoni (kreert 1706) og også i slekt med kardinal Luigi Vannicelli-Casoni (1839).

## Eksterne lenker
*  Biografi på The Cardinals of the Holy Roman Church
Girolamo della Porta

**Girolamo della Porta** (født 14. november 1746 i Gubbio i Italia, død 5. september 1812 i Firenze) var en av den katolske kirkes kardinaler, og var tilknyttet Den romerske kurie.

Han ble utnevnt til kardinal i februar 1801 av pave Pius VII, med *[[Santa Maria in Via]]* som tittelkirke, senere fikk han *[[San Pietro in Vincoli]]* som tittelkirke.

Franskmennene tvang ham til å forlate Roma til tross for at han var syk i 1810.

## Eksterne lenker
* Biografi på The Cardinals of the Holy Roman Church
Giulio Gabrielli den yngre

**Giulio Gabrielli** (den yngre) (født 20. juli 1748 i Roma i Italia, død 26. september 1822 i Albano Laziale) var en av den katolske kirkes kardinaler. Han var tilknyttet Den romerske kurie, og senere erkebiskop av Sinigaglia 1808&ndash;1816.

Franskmennene arresterte og deporterte ham i 1808 til Frankrike samtidig med pave Pius VII.

Han ble utnevnt til kardinal i februar 1801 av pave Pius VII, med *[[San Tommaso in Parione]]* som tittelkirke.

Han deltok ved konklavet 1823 som valgte pave Leo XII, konklavet 1829 som valgte pave Pius VIII, og konklavet 1830–1831 som valgte pave Gregor XVI.

Han var i slekt med kardinal Giulio Gabrielli den eldre (kreert 1641).

## Referanser


## Eksterne lenker
* Biografi på The Cardinals of the Holy Roman Church
Francesco Mantica

**Francesco Mantica** (født 14. september 1727 i Roma i Italia, død 13. april 1802 i Roma) var en av den katolske kirkes kardinaler. Han var tilknyttet Den romerske kurie.

Som kardinal fikk han *[[Santa Prisca (Roma)|Santa Prisca]]* som tittelkirke.
## Eksterne lenker
* Biografi på The Cardinals of the Holy Roman Church
Uruk-hai

I Ringenes herre av Tolkien er **Uruk-Hai** en av rasene av *menneske-orker* som trollmannen Sarumann har skapt. De blir, i motsetning til orker, ikke svekket av dagslys, og er større og har mer utholdenhet. De er den vesentlige delen av Sarumanns hær mot Rohan, og de dukker senere også opp i Mordor. I slaget ved Amon Hen bruker Sarumann Uruk-haier. I Peter Jackson's film-adaptasjon, er lederen til den gruppen en uruk-hai kalt Lurtz.

Det var en tropp Uruk-haier som bortførte Munti og Pippin, og lederen for den troppen var Uglúk.
Uglúk

**Uglúk** er en Uruk-hai i Tolkiens Midgard; verdenen i bøkene Ringenes herre, Hobbiten og Silmarillion. Uglúk er kun med i Ringenes Herre trilogien, og der er han leder over Uruk-haiene. I filmene er først Lurtz leder, men når Lurtz blir drept av Aragorn, blir Uglúk den nye lederen.

Uglúk er en av Uruk-haiene som var på leting etter ringbæreren på Sarumans befaling. Troppen tar hobbitene Munti og Pippin til fange, og skal bringe dem til Jarnagard. Underveis treffer de en gruppe orker fra Mordor som ville ta med hobbitene rett til Sauron. Da alle sammen kommer til Fangorn skog, ble de omringet og angrepet av Rohans ryttere. I denne kampen ble alle orkene og Uruk-haiene drept. Datoen for hans død skal være 29. februar III 3019.

I filmene spilles Uglúk av Nathaniel Lees.
Bråbom

**Bråbom** er i Ringenes herre av J.R.R. Tolkien en *ung* ent, som har fått navnet sitt fordi han er *hastig*, det har han blitt ansett som helt siden han svarte på spørsmålet til en eldre ent før spørsmålet var ferdig stilt. I Ringenes herre møter han Munti og Pippin mens *Entatinget* fremdeles pågår.
Pascal Lamy

**Pascal Lamy** (født 8. april 1947 i Levallois-Perret i Frankrike) er en fransk politiker. Han var EUs handelskommissær fra 1999 til 2004, og ble i 2005 utnevnt til generaldirektør for Verdens handelsorganisasjon. Han holdt denne posisjonen fra 1. september 2005 til Roberto Azevêdo‎ overtok i 2013. 

Han studerte jus, statsvitenskap og forvaltningsvitenskaper (blant annet ved Sciences Po og École nationale d'administration), og arbeidet først i den franske forvaltningen. I 1981 påbegynte han sin politiske karrière som rådgiver for daværende finansminister og senere president for Europakommisjonen Jacques Delors. Fra 1985 til 1994 var han kabinettsjef for Delors. Deretter arbeidet han frem til 1999 i den franske banken Crédit Lyonnais som stedfortredende leder for dens restrukturering og privatisering.

## Referanser


## Eksterne lenker
*